钦定古今图书集成/历象汇编/历法典/第074卷 > 章俊卿考索 > 岁朔
## 钦定古今图书集成/历象汇编/历法典/第074卷 > 章俊卿考索 > 岁朔

《东汉志》曰：“日月谓之合朔，日月相去，近一远三谓之
弦。日月相与为衡，分天之中谓之望，以月及日，光尽
体伏谓之晦。天一昼夜而运过，星从天而西，日违天
而东，日行与天运周，在天成度，在历成日，日周于天，
四时备成，摄提迁次，青龙移辰谓之岁。岁首至也，月
首朔也。至朔同日谓之章，至朔同在日首谓之蔀，蔀”
终六旬谓之“纪”，岁朔又复谓之“元。”